Държавен вестник, бр. 19, 2023 г., стр. 73

БРОЙ  19	
Д Ъ Р Ж А В Е Н  В Е С Т Н И К 	
СТР.  73  
информация в структурата по управление 
на човешките ресурси към министъра на 
отбраната относно назначените отговорници 
на курсове (звание, три имена, длъжност и 
курс, за който отговарят) и обобщен анализ с 
включените към него предложения за промяна 
на съществуващи курсове, разработване на 
нови или закриване на „неефективни“ курсове.
Допълнителни разпоредби
§ 1. По смисъла на тази наредба:
1. „Военнообразователни институции“ са 
военните академии, висшите военни училища 
и професионалните сержантски (старшински) 
колежи в страната, които провеждат обуче-
нието на специализантите в курсове за при-
добиване и повишаване на квалификацията 
и преквалификацията.
2. „Чуждестранни образователни институ-
ции“ са военни и граждански образователни 
институции на други държави.
3. „Потребител“ на курсове е военното 
формирование (структурата), от състава на 
което военнослужещите и цивилните служи-
тели се обучават в курсове за придобиване 
и повишаване на квалификацията и преква-
лификацията.
4. „Заявител“ на курсове е военното фор-
мирование (структурата), което предлага 
разработване на нови курсове и промяна на 
съществуващи курсове.
5. „Специализант“ е военнослужещ или 
цивилен служител, който се обучава в курс 
за придобиване и повишаване на квалифика-
цията или преквалификацията.
6. „Споделено финансиране“ е, когато меж-
дународна организация или международна 
инициатива покрива такса за участие в курс, 
транспортни разходи или други разходи, а из-
пращащата страна осигурява всички останали 
финансови средства.
§ 2. (1) Обучението на войниците (матро-
сите) в курс за съответната длъжност и/или 
за съответното военно звание или в курс за 
начална и специална военна подготовка може 
да се извърши и в учебен център, създаден по 
реда на Закона за отбраната и въоръжените 
сили на Република България. 
(2) Обучението на сержантите (старшини-
те) в курс за съответната длъжност и/или за 
съответното военно звание и/или в курс за 
целева квалификация може да се извърши и в 
учебен център, създаден по реда на Закона за 
отбраната и въоръжените сили на Република 
България. 
(3) Зачисляването на войниците (матросите) 
и сержантите (старшините) в курсовете по 
ал. 1 и 2 се извършва със заповед на съответ-
ния командир на структура по чл. 60д, ал. 1 
от Закона за отбраната и въоръжените сили 
на Република България или ръководител на 
структура на пряко подчинение на министъра 
на отбраната въз основа на подаден рапорт 
и след предложение на преките командири 
(началници).
(4) За времето на обучение в курсовете по 
ал. 1 и 2 войниците (матросите) и сержантите 
(старшините) не получават командировъчни 
пари и не се зачисляват на храна. 
(5) Копия (препис-извлечения) от заповедта 
по ал. 3 се изпращат до учебните центрове 
и потребителите на курсове за изпълнение. 
На основание на получените копия (препис-
извлечения) командирите (ръководителите 
или началниците) осигуряват явяването на 
военнослужещите за участие в курса.
(6) Отчисляването на войниците (матро-
сите) и сержантите (старшините) от курсо-
вете по ал. 1 и 2 се извършва със заповед на 
длъжностното лице по ал. 3 при условията 
на чл. 32 и 33 от тази наредба.
(7) В случаите по ал. 6 войниците (матро-
сите) и сержантите (старшините) възстано-
вяват разходите за извършеното обучение на 
структурите по ал. 3.
Преходни и заключителни разпоредби
§ 3. Тази наредба се издава на основание 
чл. 31, ал. 1 от Закона за отбраната и въ-
оръжените сили на Република България във 
връзка с чл. 117, ал. 2 и чл. 123 от Правил-
ника за прилагане на Закона за отбраната и 
въоръжените сили на Република България, 
приет с ПМС № 46 от 2010 г., и чл. 37, ал. 2 
от Правилника за прилагане на Закона за 
резерва на въоръжените сили на Република 
България, приет с ПМС № 145 от 2012 г.
§ 4. Офицерските кандидати и сержантите 
(старшините), които са придобили професио-
нална квалификация в средните сержантски 
(старшински) военни училища, могат да кан-
дидатстват за обучение в курс във висшите 
военни училища за придобиване на профе-
сионална квалификация по военно дело при 
условията на чл. 47, като приложат копие на 
дипломата си за завършено образование. 
§ 5. Отменя се Наредба № Н-19 от 2010 г. за 
условията и реда за разработването и планира-
нето на курсове за придобиване, повишаване 
на квалификацията и преквалификацията, 
за кандидатстването на военнослужещите и 
цивилните служители от Министерството на 
отбраната, структурите на пряко подчинение 
на министъра на отбраната и Българската ар-
мия за обучение в тях, както и за обучението 
на резервистите в курсове за придобиване, 
повишаване на квалификацията и преквали-
фикацията (обн., ДВ, бр. 53 от 2010 г.; изм. и 
доп., бр. 102 от 2011 г., бр. 4 от 2013 г.; доп., 
бр. 25 от 2018 г. и бр. 12 от 2020 г.).
§ 6. Наредбата влиза в сила от 1 март 2023 г.
Министър:  
Димитър Стоянов